CELEX: 32017D1518
Language: fi
Date: 2017-08-31 00:00:00
Title: Komission päätös (EU) 2017/1518, annettu 31 päivänä elokuuta 2017, Irlannin osallistumisen vahvistamisesta maksukyvyttömyysmenettelyistä annetun asetuksen (EU) 2015/848 liitteiden A ja B korvaamisesta annettuun Euroopan parlamentin ja neuvoston asetukseen (EU) 2017/353

1.9.2017   
            
            
               FI
            
            
               Euroopan unionin virallinen lehti
            
            
               L 226/30
            
         KOMISSION PÄÄTÖS (EU) 2017/1518,
   annettu 31 päivänä elokuuta 2017,
   Irlannin osallistumisen vahvistamisesta maksukyvyttömyysmenettelyistä annetun asetuksen (EU) 2015/848 liitteiden A ja B korvaamisesta annettuun Euroopan parlamentin ja neuvoston asetukseen (EU) 2017/353
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn pöytäkirjan (N:o 21) Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta ja erityisesti sen 4 artiklan,
   sekä katsoo seuraavaa:
   
               (1)
            
            
               Irlanti ilmoitti Euroopan komissiolle 7 päivänä kesäkuuta 2017 päivätyllä kirjeellä haluavansa hyväksyä Euroopan parlamentin ja neuvoston asetuksen (EU) 2017/353 (1) ja suostua noudattamaan sitä.
            
         
               (2)
            
            
               Irlannin osallistumiselle edellä mainittuun asetukseen ei ole asetettu erityisiä edellytyksiä, eikä siirtymätoimenpiteitä tarvita. Komissio toteaa, että asetus (EU) 2015/848 (2) sitoo Irlantia ja että Irlannin ilmoituksesta aiheutuvassa toimenpiteessä on ainoastaan kyse siitä, että kyseisessä asetuksessa oleva luettelo kansallisista maksukyvyttömyysmenettelyistä saatetaan ajan tasalle.
            
         
               (3)
            
            
               Tämän vuoksi olisi vahvistettava Irlannin osallistuminen asetukseen (EU) 2017/353.
            
         
               (4)
            
            
               Jotta Irlanti voisi soveltaa maksukyvyttömyysmenettelyistä annettu asetusta, jonka liite A on korvattu asetuksella (EU) 2017/353, mahdollisimman pian, tämän päätöksen olisi tultava voimaan sitä päivää seuraavana päivänä, jona se julkaistaan,
            
         ON HYVÄKSYNYT TÄMÄN PÄÄTÖKSEN:
   1 artikla
   Vahvistetaan Irlannin osallistuminen asetukseen (EU) 2017/353.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 31 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  Euroopan parlamentin ja neuvoston asetus (EU) 2017/353, annettu 15 päivänä helmikuuta 2017, maksukyvyttömyysmenettelyistä annetun asetuksen (EU) 2015/848 liitteiden A ja B korvaamisesta (EUVL L 57, 3.3.2017, s. 19).
   
      (2)  Euroopan parlamentin ja neuvoston asetus (EU) 2015/848, annettu 20 päivänä toukokuuta 2015, maksukyvyttömyysmenettelyistä (EUVL L 141, 5.6.2015, s. 19).